**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

|  |  |
| --- | --- |
| Materiál určený na rokovanie: |  |
| Miestneho zastupiteľstva dňa: | 30.05.2023 |

**N á v r h**

**Voľby konateľa Bytového podniku Podunajské Biskupice s.r.o.**

|  |  |
| --- | --- |
| Predkladá: | Materiál obsahuje: |
| Ing. Roman Lamoš | * vyjadrenie komisie |
| starosta | * návrh uznesenia |
|  | * dôvodová správa |

|  |
| --- |
| Zodpovedný: |
| Ing. Boris Hurbanič |
| prednosta |
|  |
|  |
|  |
| Spracoval: |
| Pavel Drozd |
| generálny sekretár kancelárie starostu |

**Vyjadrenie komisií**

Výberová komisia na obsadenie funkcie: „KONATEĽ spoločnosti Bytový podnik Podunajské Biskupice s.r.o.“ v zmysle uznesenia č. 56/2022-2026 Miestneho zastupiteľstva mestskej časti Bratislava-Podunajské Biskupice, menovanej dňa 15.05.2023 starostom Mestskej časti Bratislava-Podunajské Biskupice:

Výberová komisia zhodnotila odborné znalosti uchádzača a jednohlasne **odporučila prijať** uchádzača Bc. Zdenka Ryšavého na obsadenie funkcie **„KONATEĽ spoločnosti Bytový podnik Podunajské Biskupice s.r.o.“**.

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava-Podunajské Biskupice po prerokovaní:

**A/ odvoláva**

dňom 01.06.2023 Ing. Tibora Pogányho, konateľa Bytového podniku Podunajské Biskupice, s.r.o.

**B/ volí**

dňom 01.06.2023 konateľa Bytového podniku Podunajské Biskupice, s. r. o. – Bc. Zdenka Ryšavého

**C/ odporúča**

starostovi MČ Bratislava-Podunajské Biskupice, ako štatutárnemu zástupcovi jediného spoločníka Bytový podnik Podunajské Biskupice, s.r.o., so sídlom Priekopnícka 19, 821 06 Bratislava, IČO: 35 815 353, rozhodnutím jediného spoločníka vykonávajúceho v zmysle §132 Obchodný zákonník pôsobnosť valného zhromaždenia spoločnosti, prijať dňa 31.05.2023 o 9.00 hod. v sídle Miestneho úradu mestskej časti Bratislava-Podunajské Biskupice, Trojičné námestie 11, 825 61 Bratislava, kancelária starostu, nasledovné rozhodnutie:

**Jediný spoločník spoločnosti vykonávajúci pôsobnosť valného zhromaždenia:**

1. Odvoláva Ing. Tibora Pogányho, konateľa spoločnosti Bytový podnik Podunajské Biskupice, s.r.o.
2. Volí Bc. Zdenka Ryšavého, konateľa spoločnosti Bytový podnik Podunajské Biskupice, s.r.o.

**Dôvodová správa**

Dňa 31.03.2023 bol na miestny úrad Mestskej časti Bratislava-Podunajské Biskupice doručený list o vzdaní sa funkcie konateľa obchodnej spoločnosti Bytový podnik Podunajské Biskupice, s.r.o. so sídlom Priekopnícka 19, 821 06 Bratislava, IČO: 35 815 353 v súlade s bodom 2 článku VII. Zmluvy o výkone funkcie konateľa ku dňu 31.05.2023.

V zmysle §133 ods. 4 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) konateľov vymenúva valné zhromaždenie z radov spoločníkov alebo iných osôb. V prípade ak spoločnosť s ručením obmedzeným má iba jediného spoločníka, pôsobnosť valného zhromaždenia vykonáva tento jediný spoločník. Ak je jediným spoločníkom spoločnosti s ručením obmedzeným obec, pôsobnosť valného zhromaždenia spoločnosti s ručením obmedzeným vykonáva starosta ako štatutárny orgán obce. Postavenie starostu ako štatutárneho orgánu obce vyplýva z ustanovenia § 13 ods. 4 písm. c) a ods. 5 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“).

Z uvedeného vyplýva, že o vymenovaní konateľa spoločnosti s ručením obmedzeným rozhodne starosta obce ako štatutárny orgán obce – jediného spoločníka vykonávajúceho pôsobnosť valného zhromaždenia obchodnej spoločnosti. Je potrebné pritom primerane postupovať podľa ustanovení Obchodného zákonníka o konaní valného zhromaždenia.

Podľa § 11 ods. 4 písm. l) zákona o obecnom zriadení: „Obecné zastupiteľstvo rozhoduje o základných otázkach života obce, najmä je mu vyhradené zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe.“

Mestská časť Bratislava-Podunajské Biskupice vyhlásila na základe uznesenia č. 56/2022-2026 dňa 28.04.2023 výberové konanie na obsadenie funkcie konateľa obchodnej spoločnosti Bytový podnik Podunajské Biskupice, s.r.o., do termínu bola na miestny úrad doručená 1 obálka. Dňa 18.05.2023 sa na Miestnom úrade MČ Bratislava-Podunajské Biskupice uskutočnilo výberové konanie: otváranie obálky a pohovor s uchádzačom na obsadenie predmetnej funkcie. Výberová komisia schválená miestnym zastupiteľstvom a menovaná starostom MČ Bratislava-Podunajské Biskupice zhodnotila odborné znalosti uchádzača a odporučila Miestnemu zastupiteľstvu MČ Bratislava-Podunajské Biskupice pána Bc. Zdenka Ryšavého schváliť a menovať ho do funkcie konateľa nakoľko spĺňa kvalifikačné a osobnostné predpoklady.